|  |
| --- |
| HJEMMEVÆRNSKOMMANDOEN |
| Kravspecifikation webshop |
|  |
|  |
|  |
|  |

|  |
| --- |
|  |

Indhold

[1. Indledning 3](#_Toc454275273)

[2. Vejledning til leverandøren ved kravbesvarelse 3](#_Toc454275274)

[3. Definitioner 4](#_Toc454275275)

[4. Brugerroller og deres arbejdsopgaver 4](#_Toc454275276)

[5. Data 14](#_Toc454275277)

[7. Informationsarkitektur 16](#_Toc454275278)

[8. Sikkerhed 17](#_Toc454275279)

[9. Brugervenlighed og tilgængelighed 18](#_Toc454275280)

[10. Rapportering 19](#_Toc454275281)

[11. Tilgængelighed og svartider 19](#_Toc454275282)

[12. Kravbesvarelse 21](#_Toc454275283)

# Indledning

Dette dokument beskriver kravene til den webshop, som skal etableres af leverandøren inden for den i rammekontraktens pkt. 4 fastsatte tidsfrist.

HJVs webshop har tre succeskriterier:

1. For de professionelle indkøbere i de 23 myndigheder i Hjemmeværnet (HJV) skal webshoppen være en effektiv selvbetjeningsløsning, hvor den enkelte indkøber kan oprette sin ordre og modtage varerne indenfor den fastsatte tidsfrist
2. Webshoppen skal oprettes, driftes og vedligeholdes af leverandøren, og dermed opfylde kravene for de øvrige brugergrupper uden større arbejdsindsats fra Hjemmeværnskommandoens (HJK) medarbejdere
3. For de frivillige er webshoppen en adgang til tøj, udstyr, tasker og reklameartikler af høj kvalitet med hjemmeværnets logo/mærke på. Adgangen til disse varer signalerer inklusion og medfører, at de frivillige kan benytte artiklerne i det daglige, samtidig med at de profilerer hjemmeværnet.

Nedenfor opstiller HJV en række mindstekrav for den webshopløsning, der skal administrere salget af reklameartikler.

Idet alle krav er mindstekrav, vil der ikke være tale om en konkurrence på selve webshoppen. Leverandøren skal oprette, drifte og vedligeholde den i bilag 3 beskrevne løsning.

I kravspecifikationen har HJV bestræbt sig på at beskrive en løsning, der kan løses med standardmoduler, således at leverandøren ikke pålægges udgifter til særskilt udvikling eller lignende.

# Vejledning til leverandøren ved kravbesvarelse

Oplysning til Leverandøren fremgår som brødtekst. Mindstekrav derimod markeres på følgende måde:

* ID for mindstekrav i bilaget er angivet med løbende nummerering 1 (1, 2, 3...N-1, N) og er angivet med MK
* Kravtitlen er angivet med **fed skrift**
* Kravbeskrivelse følger lige efter kravtitlen.

Nedenstående er et eksempel på, hvordan et mindstekrav fremstilles i nærværende dokument.

|  |  |
| --- | --- |
| Krav X | **Kravtitel**. Løsningen skal kunne... |
| **MK** |  |

HJV har anvendt use cases-metodikken til beskrivelse af de arbejdsgange, som HJV ønsker, at løsningen skal kunne understøtte. Use casen er dermed en uddybning af kravet, ligesom det sætter kravet ind i en funktionel ramme. Hvor der er tale om et mindstekrav, vil funktionaliteter i den underliggende use case også være mindstekrav. Der er angivet krydshenvisninger i samhørende mindstekrav og use case.

Leverandøren skal udfylde en kravsliste, som findes under punkt 12 i indeværende dokument. Kravslisten har til formål at konstatere, hvorvidt Leverandøren opfylder mindstekravene eller ej. Leverandøren skal derfor angive, om og hvordan mindstekrav kan honoreres. Idet alle krav i denne kravspecifikation er mindstekrav, vil et tilbud være ikke-konditionsmæssigt, hvis Leverandører ikke overholder alle krav. Mindstekrav skal altid være opfyldt. Er der mindstekrav, som Leverandøren ikke opfylder, vil tilbuddet ikke blive taget i betragtning og samtidig udgår tilbuddet af tilbudsevalueringen. Se endvidere punkt 12 for vejledningen om, hvordan kravslisten skal udfyldes.

# Definitioner

|  |  |
| --- | --- |
| **Term** | **Beskrivelse** |
| HJV | Hjemmeværnet |
| HJK | Hjemmeværnskommandoen |
|  |  |

# Brugerroller og deres arbejdsopgaver

Webshoppen har 5 brugerroller. Brugerrollerne B ”Myndighed” og C ”Frivillig” udfører deres opgaver direkte i webshoppen mens brugerrollerne A ”Rekrutteringsofficer”, D ”Økonomi” og E ”Rekrutterings og fastholdelseselementet” udfører administrative arbejdsopgaver, som ikke nødvendigvis behøver understøttelse af skærmbilleder i webshoppen. Illustrationen nedenfor giver et overblik over de arbejdsopgaver, leverandøren skal sikre understøttelse af, samt hvem der skal kunne udføre disse.

|  |  |
| --- | --- |
| Krav 1  **MK** | **Brugerroller**. Brugertype A, B, C og E defineres som myndighed, og brugertype D er en frivillig. Løsningen skal kunne håndtere brugere (også kaldt ”aktører”) med følgende roller:   * **(Brugertype A) Ole er rekrutteringsofficer** i hjemmeværnskompagni Hjortespring. Han står for planlægningen af de hverveaktiviteter, der foregår i hans område. Typisk vil han melde kommende arrangementer ind til distriktet og i den forbindelse også melde, hvor mange kuglepenne, bolsjer eller lignende, han har brug for. Det vil typisk være distriktet, der står for selve bestillingen. Ole har ikke selv et login, og kender ikke til faktureringsprocessen. * **(Brugertype B) Peter står for bestillingerne i distrikterne**. Han vil typisk blive kontaktet af de hverveansvarlige, der ønsker at bestille et parti varer til aktuelle hvervetiltag. Distriktet har et login til webshoppen, som Peter benytter ved bestilling. Han kender til faktureringsprocessen og kan opgive korrekt indkøbsordrenummer og leveringsadresse. * **(Brugertype C) Lis er sekretær i regionen.** Regionen benytter varer fra webshoppen til pr-aktiviteter. Herudover har hun ca. et par gange i kvartalet brug for at bestille profilvarer til ansatte i regionen. Det kan for eksempel være nye ansatte, der får en dokumentmappe eller noget tilsvarende. Herudover bestiller Lis også varer for midler fra de såkaldte arbejdsgiverbetalte goder, som alle frivillige og ansatte i hjemmeværnet udløser. Regionen har et login, som hun benytter ved bestilling, og hun er klædt på til at opgive eksempelvis det korrekte indkøbsordrenummer og den rette leveringsadresse. * **(Brugertype D) Søren er inkarneret hjemmeværnsmand.** For ham betyder det noget at vise sit tilhørsforhold gennem hjemmeværnets profilvarer. Han har løbetøj, jakke og rygsæk med logo, og som den ivrige outdoormand han er, har han også nogle af de varer, der er rettet mod denne fritidsaktivitet. De fleste varer er betalt med eget Dankort, mens løbetøjet er en gave betalt af HJV og bestilt af en ansat i distriktet (se Brugertype B ovenfor). Søren har oprettet sig som bruger på webshoppen, hvor han har opgivet sit navn, hjemme-adresse og e-mailadresse. Han har i forbindelse med oprettelsen som bruger på webshoppen fået tilsendt et login på den angivne e-mail-adresse, som han bruger, når han er inde og købe varer. * **(Brugertype E) John er medarbejder i** Kommunikationsafdelingen i Hjemmeværnskommandoen. Han har det overordnede ansvar for at sikre de bedste muligheder for at hverve. Derfor er han interesseret i bevægelserne i sortimentet på webshoppen. Det vil sige, hvor meget der bliver købt af de forskellige varer og af hvem (myndigheder eller frivillige). I forhold til myndighederne vil han gerne kende forbruget fordelt på regioner og distrikter. John har desuden kontakten til leverandøren i forhold til kampagner, nedsættelser af priser, udskiftning eller varer der udgår og lignende på webshoppen. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 2  **MK** | **Tilgængelighed.** Løsningen skal implementeres med en responsiv template, således at den er tilgængelig fra både smartphones, tablets og desktopcomputere via den samme frontendkode. Mindste skærmbredde som løsningen skal understøtte er 480px.   |  |  |  | | --- | --- | --- | | Use Case 1 | Tilgængelighed | | | Brugerrolle (aktør) | Myndighed og Frivillig | | | Start-betingelse | * Aktøren har navigeret sig frem hjemmesiden | | | Trin | Aktørs handlinger | Løsningens respons | | 1a | Aktøren tilgår løsningen via sin smartphone. | Løsningens design tilpasser sig til smartphones skærmopløsning. | | 1b | Aktøren tilgår løsningen via sin tablet. | Løsningens design tilpasser sig til tablettens skærmopløsning. | | 1c | Aktøren tilgår løsningen via sin computer. | Løsningens design tilpasser sig til computerens skærmopløsning. | | Undtagelse nr. 1 | Smartphone har en opløsning der er mindre en 480px. I bredden. | | | Slutresultat | Aktøren kan browse produkter og gennemføre en ordre på smartphone, tablet og computer | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 3  **MK** | **Login**. Løsningen skal tilbyde en login-funktionalitet med henblik på at sikre, at vedkommende, der ønsker at se indholdet i butikken samt udføre køb, er en kunde der er medlem af HJV eller tilhører en myndighed under HJV.   |  |  |  | | --- | --- | --- | | Use Case 2 | Login | | | Brugerrolle (aktør) | Myndighed og Frivillig | | | Start-betingelse | * Aktøren har navigeret sig frem til login-boksen på webshoppen og er ikke i forvejen logget ind * Aktøren har fået tildelt eller har selv oprettet en brugerkonto på løsningen | | | Trin | Aktørs handlinger | Løsningens respons | | 1 | Indtast brugernavn og password | Brugernavn kan aflæses af brugeren som det blev indtastet mens passwordet erstattes af lige så mange ”\*” – tegn som der er tegn i passwordet | | 2 | Klik på keyboard-knappen ”enter” eller på ”login” – knappen på hjemmesiden | Løsningen fremviser nu forsiden af webshoppen | | Undtagelse nr. 1 | Brugernavn og/eller password er ikke genkendt af systemet. Løsningen giver tilbagemelding til brugeren om, at brugernavn eller password er forkert. | | | Slutresultat | Aktøren er genkendt af systemet og godkendt til at påbegynde sit indkøb | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 4  **MK** | **Nyt password**. Løsningen skal tilbyde brugeren at få et nyt password, hvis vedkommende har glemt dette. Herudover skal løsningen tilbyde aktøren at skifte password til f.eks. noget, der er enklere at huske.   |  |  |  | | --- | --- | --- | | Use Case 3 | Nyt password | | | Brugerrolle (aktør) | Myndighed og Frivillig | | | Start-betingelse | * Aktøren har navigeret sig frem til login-boksen på webshoppen og er ikke i forvejen logget ind * Aktøren har fået tildelt eller har selv oprettet en brugerkonto | | | Trin | Aktørs handlinger | Løsningens respons | | 1 | Aktør kan ikke genfinde eller huske sit password |  | | 2 | Aktør klikker på link til at få nyt password og følger de enkle retningslinier fra løsningen til at udfylde en enkel formular for at bede om nyt password | Løsningen sender en email til aktørs email-konto med opfordring til at bekræfte, at det er ejeren af det anvendte brugernavn, der har bedt om nyt password | | 3 | Aktør klikker på bekræftelseslink i email | Løsningen autogenererer password og sender dette til aktørens email – konto | | Undtagelse nr. 1 | Aktøren har glemt sit brugernavn. I dette tilfælde skal aktøren kontakte leverandøren af løsningen med henblik på at fremfinde det aktuelle brugernavn | | | Undtagelse nr. 2 | Aktøren er logget ind og ønsker at ændre sit password. Aktøren åbner sin profil-side og kan herfra udføre et password skift. Der udsendes i denne sammenhæng ingen email til aktøren | | | Slutresultat | Aktøren er nu klar til at udføre use case 2 | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 5  **MK** | **Se produkter**. Løsningen skal tilbyde brugeren en enkel måde at bladre igennem webshoppens varer både med henblik på at lade sig inspirere til at købe noget nyt og til at købe noget som allerede er planlagt.   |  |  |  | | --- | --- | --- | | Use Case 4 | Se produkter | | | Brugerrolle (aktør) | Myndighed og Frivillig | | | Start-betingelse | * Aktøren er på websitet og evt. logget ind med gyldigt brugernavn og password | | | Trin | Aktørs handlinger | Løsningens respons | | 1 | Generelt | Hvis aktøren ikke er logget ind eller er logget ind som frivillig, så vises alle produkter med deres pris inkl. moms, samt med tydelig angivelse af, at prisen er inkl. moms. Er aktøren logget ind som myndighed vises alle produkter med pris eksl. moms, samt med tydelig angivelse af, at prisen er eksl. moms. | | 2 |  | På forsiden fremvises kampagnevarer og skiftende varer fra sortimentet. Formålet er at sikre inspiration til køb af alle varer. | | 3 | Vælger en produktkategori | Løsningen fremviser alle varer for den pågældende kategori. Varer som ikke findes i flere varianter, kan fra oversigtssiden lægges direkte i varekurven.  For hver vare vises en thumbnail udgave af varebilledet. Herudover findes link til varedetaljebilledet  Layoutet på siden er valgt ud fra at vise så mange produkter som muligt uden at aktøren mister overblikket | | 4 | Sorterer efter produktnavn, pris, varenummer eller sidst redigeret | Afhængig af hvilke sorteringsnøgle aktøren vælger, ændres rækkefølgen på varer i kategorien | | 5 | Vælger at se detaljer for varen | Løsningen åbner detaljebilledet for varen  På detaljebilledet kan aktøren se alle billeder samt zoome ind i disse med henblik på at studere kvalitet og andre egenskaber ved varen herunder leverandørens lagerbeholdning, eller om varen eventuelt er midlertidigt udsolgt/ikke på lager. Desuden kan aktøren skaffe sig overblik over samt vælge mellem de varianter som varen tilbydes i (fx i forskellige farver) | | 6 | Søger efter en vare som man ikke finder igennem enkel navigation. Der findes altid et synligt indtastningsfelt for søgeord | Løsningen fremviser søgeresultatsiden med samme layout som for kategoriforsiden. Udover layoutet for varer i søgeresultatet, gengives søgeudtrykket inde i søgeboksen således at aktøren enkelt kan justere eller indsnævre sin søgning.  Der søges i pris, titel og beskrivelses-felterne for varerne når aktøren søger  Hvis antal søgeresultater er 0, fremvises en sigende forklaring for dette samt at der fremvises de mest populære varer for den brugerrolle aktøren er tildelt | | Slutresultat | Aktøren har dannet sig et overblik over varerne i webshoppen og vil nu købe eller forlade webshoppen | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 6  **MK** | **Varekurv**. Løsningen skal tilbyde aktøren en varekurv som kan indholde et ubegrænset antal varer og mulighed for at checke ud når som helst   |  |  |  | | --- | --- | --- | | Use Case 5 | Læg i kurv | | | Brugerrolle (aktør) | Myndighed og Frivillig | | | Start-betingelse | * Aktøren er logget ind med gyldigt brugernavn og password | | | Trin | Aktørs handlinger | Løsningens respons | | 1 | Trykker på ”Læg i kurv” | Indholdet af varekurven fremvises på skærmen. Der vises priser per vare, både enhedspris samt enhedspris multipliceret med antallet af den pågældende vare, samt den samlede værdi af varekurven. Her vises også forsendelsesomkostninger.  Det er muligt at ændre antallet af hver enkelt vare i kurven. Hver gang aktøren ændrer i antallet af en vare, giver løsningen god feedback til aktøren på pris-konsekvenserne herfor. Man kan dog ikke indsætte et negativt antal varer. Hvis der indsættes ”0”, svarer det til at fjerne varen, uanset tidligere antal heraf, fra kurven. Herudover findes en slet-mulighed for at fjerne varer fra kurven.  Aktøren kan gå tilbage til butikken for at købe mere eller vælge at gå til kassen | | 2 |  | Varekurven er til hver en tid synlig, i en opsummerings-udgave, på alle skærmbilleder. Der er links i denne varekurv-opsummering til både at se indholdet af varekurv samt gå direkte til kassen | | 3 | Fra en kategori forsiden vælger aktøren at se indholdet af varekurven | Siden omtalt i trin 1, fremvises. Dog er kurvens indhold i dette use case step ikke ændret, blot fremvist | | Undtagelse nr. 1 | Aktøren vælger at forlade en indkøbskurv med varer i. I dette tilfælde vil varekurven blive genskabt næste gang aktøren besøger webshoppen. Dog har en indkøbskurv med varer en forældelsesfrist efter at aktøren har forladt kurven | | | Slutresultat | Aktøren har ændret indholdet af varekurven og kan vælge enten at fortsætte med at se varer eller at gå til kassen og betale | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 7  **MK** | **Check ud (Myndighed)**. Løsningen skal tilbyde aktøren at betale for en varekurv med varer når som helst i løbet af sessionen   |  |  |  | | --- | --- | --- | | Use Case 6 | Check ud (Professionel) | | | Brugerrolle (aktør) | Myndighed | | | Start-betingelse | * Aktøren er logget ind med gyldigt brugernavn og password * Aktøren har lagt en eller flere varer i varekuven * Aktøren har en vilkårlig side i webshoppen åben | | | Trin | Aktørs handlinger | Løsningens respons | | 1 | Vælger gå til kassen, direkte, via opsummeringsudgaven af varekurven | Fremviser siden for kundeoplysninger. Hver kunde har et fast sæt af oplysninger, som lægges ind som standard ved hver bestilling. Disse oplysninger kan dog justeres i tilfælde af, at man som myndighed bestiller for en rekrutteringsofficer eller lignende som eksempelvis skal have leveret varerne et andet sted end hos myndigheden. Se felterne i beskrivelsen af datamodellen for Kunde – objektet for at få overblik over hvilke felter der gælder for en kunde (se krav 13 nedenfor) | | 2 | Gennemlæser og sikrer sig, at oplysningerne er korrekte.  Hvis det ønskes kan der indtastes en alternativ leveringsadresse.  Vælger at fortsætte | Løsningen fremviser et ordreopsummeringsbillede. Herfra kan aktøren enten gå tilbage eller bekræfte | | 3 | Aktøren bekræfter | En ordre lægges ind i systemet og bliver behandlet af leverandøren iht. leveringsbetingelser i kontrakten  En e-mail, med samme indhold som opsummeringssiden, bliver oprettet og sendt til aktøren som kvittering for købet. Udover ovennævnte indhold, vil også et ordrenummer blive lagt ind i mailen. | | 4 | Aktøren modtager en e-mail med bekræftelse på bestillingen |  | | 5 |  | Leverandøren udsender en e-faktura til aktøren | | 6 | Aktøren betaler iht. betalingsbetingelserne på faktura |  | | Undtagelse nr. 1 | Aktøren går tilbage eller lukker sin browser. I begge tilfælde kan denne use case påbegyndes, uden at aktøren selv skal lægge varerne i kurven på ny. En varekurv med varer har dog en forældelsesfrist | | | Slutresultat | Aktøren har fuldført sit køb samt betalt | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 8  **MK** | **Check ud (Frivillig)**. Løsningen skal tilbyde aktøren at betale for en varekurv med varer når som helst i løbet af sessionen   |  |  |  | | --- | --- | --- | | Use Case 7 | Check ud (Frivillig) | | | Brugerrolle (aktør) | Frivillig | | | Start-betingelse | * Aktøren er logget ind med gyldigt brugernavn og password * Aktøren har lagt en eller flere varer i varekuven * Aktøren har en vilkårlig side i webshoppen åben | | | Trin | Aktørs handlinger | Løsningens respons | | 1-2 | Som for Krav 7 | Som for Krav 7 | | 3 | Aktøren bekræfter | Et sikkert betalingsflow påbegyndes hvor aktøren kan betale med et dankort eller visakort  Betalingsflowet foregår i samme browservindue som webshoppen i øvrigt | | 4 | Aktøren indtaster sine betalingskort oplysninger og bekræfter | Betalingsflowet indsamler, på sikker vis, betalingskort oplysningerne og trækker pengene tilsvarende beløbet, som blev fremvist på oversigtssiden for ordren | | 5 |  | Ordren lægges ind i systemet og bliver behandlet af leverandøren iht. leveringsbetingelser i kontrakten  En e-mail, med samme indhold som opsummeringssiden, bliver oprettet og sendt til aktøren som kvittering for købet. Udover ovennævnte indhold, vil også et ordrenummer blive lagt ind i mailen. | | Undtagelse nr. 1 | Aktøren går tilbage eller lukker sin browser. I begge tilfælde kan denne use case påbegyndes uden at aktøren selv skal lægge varerne i kurven på nyt. En varekurv med varer har dog en forældelsesfrist | | | Slutresultat | Aktøren har fuldført sit køb samt betalt | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 9  **MK** | **Ny bruger**. Løsningen skal tilbyde frivillige at oprette sig selv (på selvbetjeningsbasis)   |  |  |  | | --- | --- | --- | | Use Case 8 | Ny bruger | | | Brugerrolle (aktør) | Frivillig | | | Start-betingelse | * Aktøren har åbnet forsiden til webshoppen | | | Trin | Aktørs handlinger | Løsningens respons | | 1 | Vælger at aktivere ”Ny bruger” funktionen som er synligt og enkelt tilgængeligt fra den offentlige forside af webshoppen | Åbner en registreringsformular med datafelterne for Kunde i afsnittet om data-krav | | 2 | Aktør udfylder formular med Fornavn, efternavn, email-adresse og password.  Password skal som minimum bestå af 8 tegn og indeholde både tal, bogstaver og specialtegn.  Bekræfter herefter. | Løsningen undersøger om en eksisterende profil er gemt på den angivne email-adresse. Hvis ja, gives en forklarende fejlbesked. I modsat fald udsendes en e-mail til den i kontooplysningerne angivne e-mail-adresse om at vedkommende nu er oprettet samt vedkommendes brugernavn og password. | | 3 | Udfører use case 1 | Løsningens forside åbnes | | 4 | Vælger fra hovednavigationen at åbne profilsiden | Løsningen fremviser profilsiden hvorfra aktøren kan ændre på alle oplysningerne under dataobjektet Kunde som kan ses i afsnittet om datakrav. Herudover kan aktøren ændre sit password. | | Slutresultat | Aktøren er nu oprettet i systemet og klar til at påbegynde sine køb | | |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 10  **MK** | **Betale faktura**. Efter gennemført køb af Myndigheder skal leverandøren udsende en faktura til HJV.   |  |  |  | | --- | --- | --- | | Use Case 9 | Betale faktura | | | Brugerrolle (aktør) | Myndighed | | | Start-betingelse | Der er udført et køb af en Myndighed, som Leverandøren i henhold til reglerne herfor har sendt en faktura for til HJV. | | | Trin | Aktørs handlinger | Løsningens respons | | 1 | Efter at ordren er lagt ind i systemet og blevet behandlet af leverandøren iht. øvrige kvalitets og leverings -betingelser i aftalen sendes en faktura til den bestillende Myndighed via e-faktura. E-fakturaen skal være påført det indkøbsordrenummer og den referenceperson, som den bestillende Myndighed har angivet. Se kontraktens punkt 12.1. | Intet. | |  |  |  | | Undtagelse nr. 1 | Intet | | | Slutresultat | Der sendes en faktura, som den bestillende Myndighed betaler. | | |
|  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 11  **MK** | **Redigere forsiden**. Hjemmeværnskommandoen skal have mulighed for selv at ændre billede og tekst på løsningens forside.   |  |  |  | | --- | --- | --- | | Use Case 10 | Ændre forside layout | | | Brugerrolle (aktør) | Kommunikationsafdelingen | | | Start-betingelse |  | | | Trin | Aktørs handlinger | Løsningens respons | | 1 | Aktøren logger ind i et administrationsinterface hvor de har mulighed for at uploade et nyt billede til forsiden samt evt. ændre tekst på samme side. | Løsningen publicerer det nye billede og opdaterede tekst. | |  |  |  | | Slutresultat | Der vises et nyt billede og opdateret tekst på løsningens forside | | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Krav 12  **MK** | **Læse statistik**. Hjemmeværnskommandoen skal have mulighed for at logge ind i systemet og se en statistik over hvor meget, der er købt af de forskellige varer i sortimentet i et vilkårligt datointerval. Herudover skal forbruget opgives fordelt på regioner, distrikter. (dvs. Myndigheder i HJV) samt de frivillige set som helhed (ikke for enkelte frivillige). Det skal desuden være muligt at se lagerstatus på de enkelte produkter.   |  |  |  | | --- | --- | --- | | Use Case 11 | Læse statistik | | | Brugerrolle (aktør) | Kommunikationsafdelingen | | | Start-betingelse | Kommunikationsafdelingen ønsker at se diverse statistikker. | | | Trin | Aktørs handlinger | Løsningens respons | | 1 | Medarbejdere i Kommunikationsafdelingen vil gennemlæse statistikken og drøfte tallene med Leverandøren med henblik på eventuelle ændringer i sortimentet som beskrevet i kontraktens punkt 3.4. | Webløsningen skal være i stand til at levere den ønskede statistik.  (Krav til yderligere specifikke Excel rapporter er angivet i krav 22) | |  |  |  | | Slutresultat | Statistikken danner grundlag for en drøftelse af mellem HJK og Leverandøren af, om salget af varer fungerer efter hensigten. | | |

# Data

Løsningen baserer sig på en forholdsvis grundlæggende datamodel. Først beskrives datamodellen som et eksempel (igennem et såkaldt UML objekt-diagram) og derefter beskrives datamodellen på et generelt plan (med et såkaldt ER eller database-diagram).



Figur - Et eksempel på hvordan vare-varianten ”Stroptrøje” knytter sig til øvrige objekter i datamodellen

Vare

Kategori

Ordre

Kunde

Katalog

Variant

1

\*

\*

\*

1..\*

1

\*

\*

1

\*

Figur - Datamodel for de grundlæggende data i webshoppen beskrevet via et databasediagram

|  |  |
| --- | --- |
| Krav 13  **MK** | **Datamodel**. Følgende data skal understøttes af løsningen. Bemærk at data nedenunder modsvarer data i figurerne ovenfor. Herudover gælder det, at nedenstående er felter, som leverandøren skal kunne understøtte, men udgør ikke på nogen måde et komplet set af felter for løsningen. Det forventes at leverandøren selv udarbejder den komplette datamodel hvori alle felter indgår, når kontrakten er underskrevet og arbejdet med at opsætte webshoppen igangsættes.   1. **Katalog** – Det øverste samlingspunkt i strukturen for varer i webshoppen. Der vil alene være behov for 1 katalog 2. **Kategori** – Niveau 2 i strukturen for varer i webshoppen. Der findes 4 kategorier (Tøj, Udstyr, Tasker og Reklameartikler) som skal fremstå som navigationslinks til kategori oversigtssider i webshoppen 3. **Vare** – Den konkrete vare som brugertype B og C køber i webshoppen. Oversigten over varer er opgivet i bilag 1. Hver vare er defineret af følgende egenskaber:    1. Titel – Varens navn som bliver vist på oversigtssider og detaljesider    2. Stk.pris i danske kroner og moms angivet efter betingelserne i krav 5    3. 1..N billeder – Et af billederne udpeges til at anvendes i miniature på oversigtssiderne    4. Beskrivelsestekst – Vises primært på detaljesiden    5. Varianter (typisk anvendes varianter til forskellige størrelser på tøj)    6. Antal varer på lager eller eventuelt vare i restance. 4. **Variant** – En variant er en vare som har begrænsede forskelle fra en anden vare, f.eks. farve eller størrelse. Varianter er altid knyttet til en vare som definerer de fælles egenskaber 5. **Ordre** – En varekurv med varer/varianter som kunden har betalt for, eller forpligtet sig til at betale for i fremtiden, og som dermed er under behandling fra leverandørens side 6. **Kunde** – Brugertype B og C ovenfor. Disse brugertyper vælger produkter ud, lægger dem i sin varekurv, betaler for dem og modtager varer på modtageradressen. Følgende egenskaber definerer en kunde:    1. Hjemmeværnet (obligatorisk) – Valg af en hjemmeværnsenhed fra en drop-down liste med begrænsede værdier    2. Navn (obligatorisk) – Fornavn og efternavn på modtager. For myndighedskøbere også stabsnummer (angiver personens placering i organisationen), som skal påføres som reference på de e-fakturaer, som Leverandøren fremsender i forbindelse med køb.    3. Adresse (obligatorisk) – Forsendelsesadresse    4. Adresse 2 /indkøbsordrenummer – Anvendes ved lange adresser og for professionelle indkøbere når de skal angive et indkøbsordrenummer    5. Postnummer (obligatorisk) – Tilhører leveringsadresse    6. Land (obligatorisk) - Tilhører leveringsadresse    7. Telefon (obligatorisk)    8. E-mail (obligatorisk)    9. Leveringsadresse/evt. Bemærkning    10. Rolle (kan alene ændres af Leverandøren selv eller på opfordring af HVK. Når en person opretter sig selv, får vedkommende automatisk rollen Frivillig. Når en myndighed oprettes af Leverandøren på vegne af HVK, tildeles rollen ”Myndighed” |

# Informationsarkitektur

|  |  |
| --- | --- |
| Krav 14  **MK** | **Informationsarkitektur**. Løsningen skal overholde følgende informationsarkitektur i 3 niveauer. Figuren nedenfor angiver alle de sider, som skal findes i løsningen. Det er dog Leverandørens ansvar at sikre, at yderligere nødvendige sider, findes og medfører en intuitiv navigation mellem hvert indholdsobjekt.    Figur - Oversigt over den ønskede informationsarkitektur. Oversigten er også vedlagt som bilag a til dette dokument |

# Sikkerhed

|  |  |
| --- | --- |
| Krav 15  **MK** | **Sikker forbindelse via HTTPS**. Løsningen skal forhindre, at uvedkommende skaffer sig adgang til løsningens data. Så snart der logges på/er logget på, skal data overføres mellem Kunden og Serveren via SSL (HTTPS) |

|  |  |
| --- | --- |
| Krav 16  **MK** | **Server-side inputvalidering**. På alle de felter, hvor der kan afleveres data i løsningen (så som i tilfældet af formular til brugernavn og password), skal der foretages inputvalidering på server-siden for at imødegå trusler som SQL-injection og Cross Site Scripting |

|  |  |
| --- | --- |
| Krav 17  **MK** | **Sikker betalingsløsning**. Løsningen skal indeholde en sikker betalingsløsning for betalingskort for de Private Kunder (Frivillige). For en sikker betalingsløsning gælder følgende krav:   * Al datatrafik mellem Kunden og Server skal overføres via SSL (HTTPS) * Leverandøren af betalingsløsningen skal have en opdateret og gyldig PCI-certificering fra Visa og Mastercard. PCI står for Payment Card Industry Data Security Standard * Leverandøren af betalingsløsningen skal have dansk tilstedeværelse igennem kontorer og ansatte som yder support til sine kunder * Leverandøren af betalingsløsningen som minimum har leveret relevante tjenester og produkter indenfor de seneste 3 år * Leverandøren af betalingsløsningen har minimum 5 større danske webshops på kundelisten |

|  |  |
| --- | --- |
| Krav 18  **MK** | **Godkendelse af HJV webshop af leverandøren af betalingsløsningen**. Det er leverandørens ansvar at sikre, at webshoppen er godkendt af leverandøren af betalingsløsningen ift. krav der stilles omkring god praksis ved webshops. Dette skal være sket, når webshoppen åbnes for køb. |

# Brugervenlighed og tilgængelighed

|  |  |
| --- | --- |
| Krav 19  **MK** | **Browserkrav**. Løsningen skal understøttes 100 % funktionelt i følgende browsere og styresystemer. En funktionel understøttelse er opnået hvis use cases 1 til 11 kan gennemføres i webshoppen i browserne.   * Internet Explorer IE v.11\* * Microsoft Edge v. 12\* * Firefox FF v. 41.\* * Chrome C v. 46.\* * Opera O v. 32.\* * Safari v.9\* * IOS Safari v.9 * Android Browser 4.\* * Løsningen skal kunne anvendes på operativsystemerne Windows, Mac OS X og Linux, der hvor de ovenstående browsere er understøttet   Løsningen skal også understøttes visuelt af alle ovennævnte browsere, men dog ikke med samme høje krav. Det tolereres, at der er visuelle forskelle mellem browsere og mellem versioner af samme browser.  Leverandøren skal kunne dokumentere en konkret plan for, hvordan løsningen tilpasses til fremtidige browserversioner, samt hvordan behovet for en sådan tilpasning overvåges. Hjemmeværnskommandoen har forståelse for at evt. tilpasninger kan være forbundet med ekstra omkostninger. |

|  |  |
| --- | --- |
| Krav 21  **MK** | **Brugertest**. HJK vil, kort tid efter lancering af løsningen, afholde en brugertest for at få tilbagemelding fra 2 Frivillige og 2 Myndigheds testkunder omkring hvor effektiv løsningen er til at opfylde de respektive succeskriterier  På et efterfølgende rapporteringsmøde, vil HVK fremlægge de punkter, som de ønsker at leverandøren skal justere for bedre at ramme succeskriterierne for kunderne. Leverandøren skal budgettere med, at der skal udføres arbejde tilsvarende 20 arbejdstimer og indenfor rammerne af det (standard)system for webshops som leverandøren vil benytte sig af. Rammerne og begrænsningerne i systemet som leverandøren byder ind med, vil blive respekteret i denne sammenhæng |

# Rapportering

|  |  |
| --- | --- |
| Krav 22  **MK** | **Rapporter**. I eller i forbindelse med løsningen skal leverandøren, med max 3 dages varsel, tilbyde Hjemmeværnskommandoen følgende sæt af Excel rapporter.  Kravet anses for opfyldt såfremt medarbejdere fra Kommunikationsafdelingen i HVK gives adgang til selv at hente Excel rapporterne i statistikinterfacet, eller eksportere data til Excel.     * Fortrydelser og reklamationer * Varer købt i en periode sorteret på mest populære * Antal Ordrer * Antal Kunder * Hvor mange stk. af en varegruppe, der er solgt i det seneste halve år * Hvor meget de enkelte myndigheder under hjemmeværnet har købt for det seneste halve år * Hvor meget private har købt det seneste halve år, og hvor i landet de bor * Hvor mange hits websiden har haft det seneste halve år |

# Tilgængelighed og svartider

|  |  |
| --- | --- |
| Krav 23  **MK** | **Tilgængelighed**. Myndighederne forventes primært at benytte løsningen indenfor almindelig arbejdstid på almindelige arbejdsdage. Frivillige vil sandsynligvis købe varer i frokostpausen og i øvrigt udenfor normal arbejdstid og i weekender.  Derfor er den almindelige åbningstid for webshoppen hver dag (inklusive lørdag og søndag) fra 08:00 til 20:00. I denne periode, kræves minimum 95 % tilgængelighed.  Herudover må leverandøren, ved et skriftligt varsel på minimum 3 dage (igennem et opslag på hjemmesiden og i en mail til Kommunikationsafdelingen i HVK), standse webshoppen for vedligehold i en kortere periode. |

|  |  |
| --- | --- |
| Krav 24  **MK** | **Svartider**. Lange og varierende svartider medfører tab af kunder og negativt omdømme. Leverandøren skal sikre følgende svartider:   * For skift mellem inputfelter (f.eks. via tabulering) i brugerdialogen, må der ikke gå mere end 0,3 sekunder * For at hente en ren indholdsside skal der maksimalt gå 1 sekund i gennemsnit * For at submitte en formular eller for at fremvise en kategoriforside, skal der maks. gå 2,5 sekunder i gennemsnit   Leverandøren skal måle og fremlægge måleresultaterne, der viser, at kravene er opfyldte inden lancering af webshoppen |

|  |  |
| --- | --- |
| Krav 25  **MK** | **Overvågning**. Leverandøren skal udføre overvågning af hjemmesiden for at sikre, at et nedbrud af løsningen hurtigst muligt bliver opdaget og udbedret. Hvis forsiden af webshoppen ikke kan tilgås af Myndigheder og Frivillige, skal leverandøren opdage dette forhold indenfor 10 minutter. |

# Kravbesvarelse

Tilbudsgiveren skal udfylde nedenstående skema med angivelse af, om mindstekravene opfyldes. Det skal angives om mindstekravene er opfyldt ved at skrive ”JA” ud for kravnummeret i kolonnen ”Opfyldelse”.

Det bemærkes, at alle krav er mindstekrav, og derfor vil buddet være ikke-konditionsmæssigt, såfremt tilbudsgiveren ikke opfylder alle krav. Tilbud der ikke opfylder alle mindstekrav vil således ikke blive taget med i betragtning.

***Såfremt tilbudsgiveren intet anfører under kolonnen ”Opfyldelse”, vil dette blive betragtet som, at mindstekravet ikke er opfyldt i tilbuddet.***

|  |  |
| --- | --- |
| Mindstekravnr. | Opfyldelse |
| Mindstekrav opfyldt |
| 1 |  |
| 2 |  |
| 3 |  |
| 4 |  |
| 5 |  |
| 6 |  |
| 7 |  |
| 8 |  |
| 9 |  |
| 10 |  |
| 11 |  |
| 12 |  |
| 13 |  |
| 14 |  |
| 15 |  |
| 16 |  |
| 17 |  |
| 18 |  |
| 19 |  |
| 20 |  |
| 21 |  |
| 22 |  |
| 23 |  |
| 24 |  |
| 25 |  |